**Előkészítő foglalkozások**

### **foglalkozás: Cserebogár a nyelvünkben, irodalmunkban**

**Felelős**: osztályfőnök (magyar szakos tanító) **1.1 Megismerkednek a szólás jelentésével**   
Hallottad-e ezt a szólást?   
Mit gondolsz, mit jelent?  
A szólás pontos magyarázatát megkeresik a szólások könyvében

**1.2 A szólás jelentését illusztrálják egy-egy történettel**

Csoportokban keressetek olyan, veletek, rokonotokkal, ismerősötökkel megtörtént esetet, amelynek ezt a címet adhatnátok! Ha több történet is van, mindenki meghallgatása után válasszátok ki azt, amelyik a legjobban mutatja a szólás jelentését! Készítsetek közösen fogalmazást, jegyezzétek le mindannyian! Amikor elkészültök, mutassátok be, játsszátok el a történetet!   
Értékelés: a csoportok egymás munkáit értékelik aszerint, hogy mennyire jellemző a szólás az adott történetre; a történet logikai felépítését; valamint bemutatását.

**1.3 Petőfi Sándor: Szülőföldem**

A vers sorait 6 csoport megkapja összekeverve. Feladatuk helyes sorrendbe rakni. A 7. csoport ellenőrzi a feladatmegoldást, és segítségükkel elmondják közösen a verset, majd meghallgatják az „altató nótát”: Cserebogár, sárga cserebogár. Rövid beszélgetés következik arról, mit jelenthetett Petőfinek a „cserebogár”.   
A vers a mellékletben megtalálható: Petőfi Sándor

* 1. **A cserebogár költészetünkben** <https://anyanyelvcsavar.blog.hu/2017/06/06/a_cserebogar_kolteszetunkben>

Melléklet: Cserebogár a költészetünkben

**1.4.1 A cserebogár szó tájnyelvi változatai**

A szövegben keresd meg a cserebogár szó tájnyelvi változatait! Ahol tudod, írd Magyarország térképének arra a részére, ahol az előfordul!

**1.4.2 A cserebogár irodalmi alkotásokban**Olvasd el a szöveget! Használd a következő jelöléseket:  
 ✔ - már tudom   
 + - új információ   
 ? - másként hallottam   
 ! - érdekel, utánanézek

**1.4.3 Cserebogár új „köntösben”**

A mai nyelvhasználatban terjedőben van a *cserebogarak**halhatatlanságáról szóló beszélgetés,* ami haszontalan, felesleges témáról való beszélgetést jelent, más fontosabb dolgok helyett. Mesélj el egy ilyen esetet néhány mondatban, ami veled történt mostanában!

### 

### **foglalkozás: A cserebogár - biológia**

**Felelős**: természetismeret tanár A diákok csoportmunkában ismerkednek a cserebogár általános jellemzőivel

**2.1 A cserebogár, mint konkrét faj rendszertani elhelyezése,** amit halmazábrák segítségével oldanak meg a diákok. Itt tudatosítjuk, hogy a magasabb egységek mindig magukba foglalják a kisebbeket: „nem minden rovar bogár, de minden bogár rovar”

**2.2 A Magyarországon elforduló cserebogár-fajok összegyűjtése**.

Minden csoport más-más cserebogárfajról gyűjt információkat.

**2.3 A cserebogarak fejlődése, származása.**

A „Miből lesz a cserebogár?” szólás összekapcsolása a cserebogár átalakulásos fejlődésével. Kis kitekintés az evolúciós folyamatra.

[**http://www.termeszettar.hu/anyagok/csere/csere.htm**](http://www.termeszettar.hu/anyagok/csere/csere.htm)

**Melléklet: Az erdő ízeltlábúi**

### **foglalkozás: Ismerkedés az erdei iskola és a kirándulások helyszíneivel**

**Felelős**: természetismeret tanár

**3.1 A gyerekek előzetesen tanyacsoportokban gyűjtőmunkát végeznek** a könyvtárban az alábbi listából általuk kiválasztott témákban, amelyekről ppt-t (prezit, videót) készítenek, és bemutatják társaiknak. A bemutatók után az általuk készített játékos kvízzel (pl. kahoot, Legyen Ön is milliomos!) ellenőrizzük a tudásmegosztás hatékonyságát.   
Témák:

* A Mátra elhelyezkedése, kialakulása, földrajza, gazdasága, néprajza, turizmusa
* Rózsaszentmárton
* Utazás a múltba - Ipolytarnóc   
  (fotó 2,3)

1. **foglalkozás: Mátrai képek**

**Felelős**: énektanár- Ismerkedés Kodály Zoltán kórusművével, 3 népdal megtanulása (A Vidróczki híres nyája; Sej, a tari réten; Madárka, madárka). (fotó 1)

1. **foglalkozás: Kincsesláda készítése papírból**

Felelős: osztályfőnök

Az erdei iskola 3. napján túrán vesznek részt a diákok, ahol ebbe gyűjtenek majd növényrészeket, csigaházat, termést, leesett (elhagyott) fészket, állkapcsot stb.

Kellően stabil kartondobozokat választottunk (tusfürdőt tartalmazott eredetileg)- csoportonként egyet- négy helyen kilyukasztottunk, spárgát fűztünk bele -ami a doboz „fogantyúja” lett. Ezután a csoportok ízlésük szerint díszítették.

Jó példa arra, hogyan tudunk újra felhasználni kidobásra szánt csomagolóanyagot.

1. **foglalkozás: Adatok ábrázolása grafikonokon**

**Felelős**: matematikatanár

Az erdei iskolában 3 napon keresztül megfigyelik az időjárást, hőmérsékletet mérnek, napi középhőmérsékletet számítanak, amit az utolsó napon grafikonon ábrázolnak. Az adatok grafikonon történő ábrázolását tanulják meg ezen a foglalkozáson.

**Az előkészítő szakasz lezárása, értékelése kilépőkártyával történik, ahol véleményüket, javaslataikat, illetve kérdéseiket fogalmazzák meg.**

Általánosságban elmondható, hogy pozitívan értékelték az előkészítő szakaszt. Többen megfogalmazták, hogy a tanulás csoportmunkában, gyűjtőmunkával sokkal könnyebb a „hagyományos” tanulásnál, szinte észrevétlenül rögzülnek az információk. Kissé soknak találták a cserebogarakkal történő foglalkozást, különösen az 1.4 A cserebogár költészetünkben című részt. Bár akadtak olyanok, akik pontosan ezt értékelték, rácsodálkozva arra, hogy mennyire jelen van/volt a cserebogár a mindennapi életben.

Részletes program

Általános leírás

Az erdő élővilágának (kiemelten az ott előforduló rovarok-bogarak), a víz körforgásának, valamint az időjárás elemeinek megfigyelése. Naponta három időpontban mérnek hőmérsékletet a táborban és a néhány száz méterre lévő erdőben. Megállapítják a napi hőingást és kiszámítják a napi középhőmérsékletet. A két helyszín adatait összehasonlítják, az eltérések okaira magyarázatot keresnek.   
A) A rovarok aktivitását megfigyelik és lejegyzik a hőmérséklet függvényben. Világosban és sötétben mozgó rovarok csoportosítása. Lehetőség szerint cserebogarak begyűjtése (a gyűjtésre a hajnali és esti órák alkalmasak, amikor a bogarak még dermedtek és nem tudnak elrepülni, az alacsonyabb fákról egyszerűen lerázhatók). A talált állatok vizsgálata, a rovarokra és bogarakra utaló jelek összegyűjtése.

B) Esős időben az A) pontban leírt tevékenység nem kivitelezhető. Olyankor rovarcsapdák kihelyezésével gyűjthetünk rovarokat.

A napi értékelés az esti program előtt történik, a résztvevők saját magukra és a csoportjuk működésére is adnak visszajelzéseket. Emellett az egymásra figyelést próbáltuk segíteni az „Őrangyal”- játékkal. Egy dobozból kihúzták a társuk nevét, akit egyrészt próbáltak észrevétlenül segíteni, másrészt kerestek a viselkedésében valamilyen rokonszenves dolgot, valamilyen „jócselekedetet” a következő 24, illetve első alkalommal 36 órában. A visszajelzéseket a reggeli ráhangolódáskor mondták el. Örömmel vállalkoztak erre a játékra, és a visszajelzéseket is egyre bátrabban, lényegretörőbben mondták el.

A gyerekek minden nap írják a csoportjuk blogját az erdei iskoláról.   
A) Minden csoporttag egy-egy napot kap, amelyben előre megegyeznek. A napi értékeléskor felolvassák, illetve a tábor utolsó napján szavaznak a legjobb blogíróra, blogíró csoportra. Így a csoportban mindenki szerepet kap, egy-egy nap krónikásaként van jelen.   
B) A blogírást mindenki egyénileg végzi, mivel ez a gyerekek egy részének öröm, szívesen ír mindennap, míg másoknak fáradságos munka, és ez az eredményen is látszik. Ugyanúgy vannak, akik alig várják, hogy élményeiket megosszák másokkal, míg mások – még ha szívesen is írnak naplót - nem a közönségnek szánják.   
A közösségépítés minden programelemben jelen van. Ezen kívül a reggeli, esti és étkezéskor végzett közös imádság, közös éneklés, valamint az esti programok kifejezetten a közösséget építik.

Az énekek egy része magyar és angol nyelvű dicsőítő ének, másik része a helyszínhez, a Mátrához kapcsolódó népdal pl. A Vidróczki híres nyája, Sej a tari réten, Madárka, madárka. Ezeken felül kézműves foglalkozásokon is részt vesznek a gyerekek, amit a napi programleírások tartalmaznak.